钦定古今图书集成/明伦汇编/闺媛典/第158卷 > 赵瞩妻王氏
## 钦定古今图书集成/明伦汇编/闺媛典/第158卷 > 赵瞩妻王氏

按《盩厔县志》：“王氏，太学生赵瞩妻，泾阳孝廉元辅妹。
年十七，归瞩。越数年，瞩病不起，氏哀毁不欲生，抚前
室二子铭、鼎、树善。值明末寇乱，播迁省会，鼎复病没，
家日益衰。母兄欲夺其志，氏预知其意，涕泗横流，母
兄知不可移，乃止。树善力学，补弟子员三十馀年，青
裙缟带如一日。学使旌之。”